

|  |  |
| --- | --- |
|  | Υποδιεύθυνση Επικοινωνίας Δημοσίων Σχέσεων & Κοινωνικής Ευθύνης |

13 Μαΐου, 2022

**Δελτίο Τύπου 5**

**Εντοπισμός και κατάσχεση 2,5 κιλών κοκαΐνης**

**Συνελήφθησαν δύο πρόσωπα**

 Στο πλαίσιο διερεύνησης πληροφοριών, μέλη της ΥΚΑΝ (Κλιμάκιο Λεμεσού) ανέκοψαν σήμερα το μεσημέρι στη Λεμεσό, άντρα ηλικίας 56 ετών, ο οποίος είχε στην κατοχή του ένα χάρτινο κιβώτιο.

 Κατά την έρευνα που ακολούθησε, εντοπίστηκε εντός του κιβωτίου ένας ειδικά διαμορφωμένος χαρτοφύλακας, ο οποίος περιείχε δύο συσκευασίες με κοκαΐνη, συνολικού βάρους 2.5 κιλών περίπου.

 Ο 56χρονος συνελήφθη για αυτόφωρο αδίκημα ενώ στην περιοχή εντοπίστηκε γυναίκα ηλικίας 60 ετών, η οποία επίσης φέρεται να εμπλέκεται στην υπόθεση.

 Τα πιο πάνω πρόσωπα επανασυνελήφθησαν βάσει δικαστικών ενταλμάτων και τέθηκαν υπό κράτηση ενώ η ΥΚΑΝ (Κλιμάκιο Λεμεσού) συνεχίζει τις εξετάσεις.

 Κλάδος Επικοινωνίας